EkBass/fiwiki-20250220-pages-articles huggingface dataset:
U.S.C.H!

__NOTOC__ USCH! tai U.S.C.H! on Turmion Kätilöiden kolmas albumi. Se julkaistiin 11. kesäkuuta 2008 TK:n oman levy-yhtiön, Raha Recordsin, kautta. Levy julkaistiin levynjulkaisukeikan yhteydessä ilmaiseksi Internetissä. USCH! on ensimmäinen albumi, jossa on yhtyeen täysin omia englanninkielisiä kappaleita. Albumi jäi Turmion Kätilöiden viimeiseksi yhteistyöksi kitaristi DJ Vastapallon kanssa. Albumilta julkaistiin single "Minä määrään" 21. toukokuuta Internetissä. Single sisältää myös Kikan "Sukkula Venukseen" -kappaleesta tehdyn englanninkielisen cover-version "Shuttle to Venus", joka sisällytettiin myös albumille. Albumi julkaistiin fyysisessä muodossa, uudella kansikuvalla ja kolmella bonuskappaleella varustettuna 20.5.2009. Levy meni ilmestyttyään albumilistan sijalle 6. ==Kappaleet== Kaikki kappaleet kirjoittaneet MC Raaka Pee ja DJ Vastapallo, ellei toisin mainita. # # # # # # # # # # # # # == Kokoonpano == === Yhtye === * MC Raaka Pee – laulu * Spellgoth – laulu * DJ Vastapallo – kitarat * Run-Q – kosketinsoittimet * Master Bates – basso * DQ – rummut === Vierailevat muusikot === * Tumppi Laitinen – soolokitara (3) * Zachary Hietala – soolokitara (6) * Pia Niskanen, Sari Kauhanen ja Talvikki Lehtolainen – taustakuoro (naiset) * Antti Kajanus ja Tuple Salmela – taustakuoro (miehet) === Tuotanto === * Turmion Kätilöt – äänittäjä, kannet * Janne Tolsa – miksaaja, masteroija == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * V2.fi: V2.fi: Levyarvio == Lähteet == Luokka:Vuoden 2008 albumit Luokka:Turmion Kätilöiden albumit
UNC

UNC on lyhenne, joka voi viitata muun muassa seuraaviin: * Pohjois-Carolinan yliopisto (University of North Carolina), yhdysvaltalainen yliopistojärjestelmä Pohjois-Carolinassa ** Pohjois-Carolinan yliopisto Chapel Hillissä, edellisen suurin yliopisto Chapel Hillin kaupungissa * Pohjois- Coloradon yliopisto (University of Northern Colorado), yhdysvaltalainen yliopisto Coloradossa * Universidad Nacional de Córdoba, Etelä-Amerikan vanhin yliopisto Córdobassa, Argentiinassa * Universidad Nacional de Cajamarca, yliopisto Cajamarcassa, Perussa * United National Congress, trinidadtobagolainen puolue * Union Nationale Camerounaise, kamerunilainen puolue, joka uudelleennimettiin Rassemblement démocratique du Peuple Camerounaisiksi 1985 * Universal Naming Convention (myös Uniform Naming Convention), tietotekniikan käsite.
Shakin maailmanmestaruusottelu 1907

Shakin maailmanmestaruusottelu käytiin vuonna 1907 Emanuel Laskerin ja Frank Marshallin välillä. Ottelu pelattiin Yhdysvalloissa 26. tammikuuta - 6. huhtikuuta. Pelipaikkoina toimivat New York, Philadelphia, Washington, Baltimore, Chicago ja Memphis. Maailmanmestaruuteen vaadittiin kahdeksan voittoa. Lasker voitti ottelun ja säilytti mestaruutensa. Hän saavutti kahdeksan voittoa viidessätoista pelissä. Seitsemän peliä päättyi tasan. == Pelit == Huomattavaa on, että Marshall käytti mustilla pelatessaan aina ranskalaista puolustusta. * Valkea - Musta - Pelipaikka - Päivämäärä - Avaus - Tulos #Marshall - Lasker New York 26.1.1907 Espanjalainen peli 0-1 #Lasker - Marshall New York 29.1.1907 Ranskalainen puolustus 1-0 #Marshall - Lasker New York 31.1.1907 Kuningatargambiitti 0-1 #Lasker - Marshall New York 2.2.1907 Ranskalainen puolustus ½-½ #Marshall - Lasker New York 5.2.1907 Kuningatargambiitti ½-½ #Lasker - Marshall New York 9.2.1907 Ranskalainen puolustus ½-½ #Marshall - Lasker Philadelphia 16.2.1907 Kuningatargambiitti ½-½ #Lasker - Marshall Philadelphia 19.2.1907 Ranskalainen puolustus 1-0 #Marshall - Lasker Washington 2.3.1907 Kuningatargambiitti ½-½ #Lasker - Marshall Baltimore 8.3.1907 Ranskalainen puolustus ½-½ #Marshall - Lasker Chicago 16.3.1907 Hollantilainen puolustus ½-½ #Lasker - Marshall Memphis 19.3.1907 Ranskalainen puolustus 1-0 #Marshall - Lasker Memphis 21.3.1907 Kuningatargambiitti 0-1 #Lasker - Marshall Memphis 23.3.1907 Ranskalainen puolustus 1-0 #Marshall - Lasker New York 6.4.1907 Kuningatargambiitti 0-1 == Lähteet == * Lähde * ChessGames.com Luokka:Shakin maailmanmestaruusottelut Luokka:Vuoden 1907 urheilu Maailmanmestaruus 1907
Niels E. Nielsen

Niels Erik Nielsen (13. helmikuuta 1924 Sigerslev, Stevns, Tanska – 9. marraskuuta 1993Niels E. Nielsen, Bibliografi.dk: International Forfatterbibliografi 11.4.1994, päivitetty 5.3.2007, viitattu 3.7.2019) oli tanskalainen tieteiskirjailija. Nielsen oli ammatiltaan puuseppä. Nielsen julkaisi esikoisteoksena vuonna 1950, ja hänen läheisimmäksi tyylilajikseen tuli tieteiskirjallisuus. Hänen teoksiaan julkaistiin useissa maissa 1970-luvulla. Nielseniltä on suomennettu romaani Vartija (1974) ja novelli ”Mies joka ei saanut soittaa” (1972) valikoimassa Maailma mielen mukaan (1986). ==Suomennetut teokset== * Vartija (Vogteren, 1974), suom. Matti Rosvall. WSOY, 1980 ISBN 951-0-09830-2 * novelli ”Mies joka ei saanut soittaa” teoksessa Maailma mielen mukaan : yksitoista tieteisnovellia kolmeltatoista sci-fi-sarjan kirjailijalta, valinnut, esitellyt ja suom. Matti Rosvall, novellin "Ulkopuolelta" suom. Esa Adrian. WSOY, 1986 ISBN 951-0-13907-6 == Lähteet == == Aiheesta muualla == * Luokka:Tanskalaiset tieteiskirjailijat luokka:Vuonna 1924 syntyneet luokka:Vuonna 1993 kuolleet
Jussi Heikkilä (yleisurheilija)

Jussi Sakari Heikkilä (s. 21. maaliskuuta 1983 Forssa) on suomalainen yleisurheilija, jonka päämatka on 400 metrin aitajuoksu. Hän edustaa Viipurin Urheilijoita ja hänen valmentajansa on Matti Heikkilä. Heikkilä on voittanut 400 metrin aitajuoksun Suomen mestaruuden Lappeenrannassa 2007 ajalla 50,53 ja Espoossa 2009 ajalla 50,84. Hopeaa hän on saanut Vaasassa 2004 ajalla 50,76, Kajaanissa 2010 ajalla 52,14 ja Vaasassa 2013 ajalla 52,14. 400 metrin juoksussa Heikkilä on saavuttanut sisäradoilla SM-kultaa vuonna 2004 sekä ulkoradoilla SM-hopeaa vuosina 2004 ja 2007. Hän voitti sisäratojen SM-kultaa 300 metrin aitajuoksussa 2012. Heikkilä osallistui Münchenin EM-kilpailuihin 2002 sijoittuen 400 metrin aitojen alkuerässään seitsemänneksi. Berliinin MM- kilpailuissa 2009 hän karsiutui alkuerissä ajalla 51,42 s. Hän karsiutui alkuerissä myös Barcelonan EM-kilpailuissa 2010 sekä Helsingin EM-kilpailuissa 2012. Torinon sisäratojen EM-kisoissa 2009 hän osallistui 400 metrille karsiutuen alkuerissä. Heikkilä on opiskellut Yhdysvalloissa South Carolinan yliopistossa ja hän valmistui keväällä 2009. Vuonna 2008 hän sijoittui neljänneksi NCAA:n mestaruuskilpailuissa ajalla 49,69. == Ennätykset == *Ulkoradat **200 m – 21,53 (2009) **300 m – 33,86 (2008) (SE) **400 m – 47,59 (2004) **110 m aj – 14,55 (2009) **400 m aj – 49,39 (2008) Jussi Heikkilä alitti olympiarajan YLE Urheilu 1.6.2008 Viitattu 1.6.2008 *Sisäradat **200 m – 21,60 (2009) **300 m – 34,34 (2005) (22-v. SE) **400 m – 47,09 (2008) (SE) **60 m aj – 8,29 (2008) **400 m aj – 50,59 (2005) (SE) == Lähteet == * === Viitteet === Luokka:Suomalaiset 400 metrin aitajuoksijat Luokka:Vuonna 1983 syntyneet Luokka:Elävät henkilöt
Telemetria

Telemetria on laitetietojen lähettämistä matkan päästä esimerkiksi radiolähettimillä. Esimerkiksi avaruusalusten laitteiden tilaa seurataan maa- asemilta käsin telemetrian avulla. Luokka: Avaruustekniikka Luokka:Tietoliikenne
Inguušit

Inguušit () on etninen ryhmä Pohjois-Kaukasiassa Venäjällä. Pääosa heistä asuu Ingušian tasavallassa. Inguušit puhuvat pohjoiskaukasialaisiin kieliin kuuluvaa inguušin kieltä. Uskonnoltaan he ovat pääasiassa sunnimuslimeita. Inguušit ovat niin kielellisesti kuin etnisestikin läheistä sukua tšetšeeneille. ==Asuinalue ja määrä== Suurin osa inguušeista asuu Ingušian tasavallassa, missä heitä oli 361 057 vuonna 2002.Venäjän vuoden 2002 väestönlaskenta Naapuritasavallassa Pohjois-Ossetia-Alaniassa heitä asui 21 442 vuonna 2002. Pohjois-Ossetian inguušit asuvat pääasiassa Prigorodnin piirissä, joka liitettiin Pohjois-Ossetiaan 1940-luvun lopulla, kun inguušit karkotettiin Keski-Aasiaan. Toisessa naapuritasavallassa Tšetšeniassa inguušeja asui 2 914 vuonna 2002. Kaikkiaan Venäjällä asui 413 016 vuonna 2002. Inguušien karkotuksen jäljiltä Kazakstanissa on pieni inguušivähemmistö, vaikka suurin osa onkin palannut kotiseudulleen Neuvostoliiton purettua karkotuspäätöksen vuonna 1957. Vuonna 1999 Kazakstanissa asui 16 893 inguušia.Kazakstanin etniset ryhmät Kazakstanin inguušien määrä on laskussa paluumuuton vuoksi. Vielä vuonna 1989 Kazakstanissa asui 19 914 inguušia. ==Lähteet== == Aiheesta muualla == Luokka:Ingušia Luokka:Pohjois-Ossetia- Alania Luokka:Pohjois-Kaukasian etniset ryhmät Luokka:Kazakstanin etniset ryhmät
Djalma Campos

Djalma Braume Manuel Abel Campos (s. 30. toukokuuta 1987 Luanda) on angolalainen jalkapalloilija, pelipaikaltaan hyökkääjä. Hän on seuratasolla edustanut muun muassa portugalilaisia Marítimoa ja Portoa. Hän on pelannut Angoan maajoukkueessa 41 ottelua ja tehnyt niissä kuusi maalia kevääseen 2018 mennessä. == Lähteet == Luokka:Angolalaiset jalkapalloilijat Luokka:Vuonna 1987 syntyneet Luokka:Elävät henkilöt
Vesa-Pekka Pihlavisto

Vesa-Pekka Pihlavisto (s. 15. huhtikuuta 1965 Helsinki) on suomalainen yleisurheilija, jonka päämatka oli 400 metrin aitajuoksu. Hän edusti Helsingin Kisa-Veikkoja ja häntä valmensivat Kurt Eriksson ja Seppo Haavisto. Pihlavisto voitti 400 metrin aitajuoksun Suomen mestaruuden kaikkiaan kuusi kertaa. Hän osallistui Stuttgartin MM-kilpailuihin 1993 sekä Splitin 1990 ja Helsingin 1994 EM-kilpailuihin pudoten kuitenkin joka kerta alkuerissä. Pihlavisto juoksi 26. heinäkuuta 1994 oman ennätyksensä ja tuolloisen Suomen ennätyksen 49,69. == Henkilökohtaiset SM-mitalit == *Ulkoradat **400 metrin aitajuoksu ***Kultaa 1987 51,34, 1990 51,00, 1991 50,73, 1993 50,19, 1994 49,75, 1996 50,84 ***Hopeaa 1988 51,28, 1989 53,06, 1992 51,29, 1995 51,40 ***Pronssia 1997 51,81 **** *Sisäradat **300 metrin aitajuoksu ***Kultaa 1989 37,28 ***Hopeaa 1996 37,02 ***Pronssia 1993 36,21 == Lähteet == * Luokka:Suomalaiset 400 metrin aitajuoksijat Luokka:Vuonna 1965 syntyneet Luokka:Elävät henkilöt
Hesse

Hesse tai Heße voi tarkoittaa seuraavia: ==Sukunimi== * Amandine Hesse (s. 1993), ranskalainen tennispelaaja * Barbara Hesse-Bukowska (1930–2013), puolalainen pianisti * Hermann Hesse (1877–1962), saksalainen kirjailija, Nobelin kirjallisuuspalkinnon saaja * Karl Hesse (1936–2023), saksalaissyntyinen katolinen arkkipiispa * Mary Hesse (1924–2016), englantilainen filosofi * Otto Hesse (1811–1874), saksalainen matemaatikko * Gudrun Zapf-von Hesse (1918–2019), saksalainen typografi, kalligrafi ja kirjansitoja * Veronika Hesse (s. 1952), saksalainen maastohiihtäjä ==Muita== * Hessen matriisi, matemaatikko Otto Hessen mukaan nimetty matemaattinen käsite ==Katso myös== *Hess, saksankielinen sukunimi *Hessen (), osavaltio Saksassa Luokka:Luettelot henkilöistä sukunimen mukaan
Hei, olen Susan

Hei, olen Susan () on yhdysvaltalainen Warner Brosin tuottama ja Clyde Phillipsin luoma tilannekomedia, joka huomioitiin kaksi kertaa Emmy- ja Golden Globe -ehdokkuudella. Sarjaa esitettiin ensi kerran Yhdysvalloissa NBC:llä vuosien 1996–2000 aikana yhteensä 93 jakson verran. Suomessa sarjaa esitettiin ensi kerran Nelosella 12. lokakuuta 1997, vuonna 2008 Kino TV:llä ja vuonna 2009 MTV3:lla. ==Näyttelijät== ==Aiheesta muualla== * TV.com Luokka:1990-luvun yhdysvaltalaiset tilannekomediat Luokka:2000-vuosikymmenen yhdysvaltalaiset tilannekomediat Luokka:NBC:n televisio-ohjelmat
Janne Mäkelä (yleisurheilija)

Janne Tapani Mäkelä (s. 2. helmikuuta 1979 Oulu) on suomalainen yleisurheilija, jonka päämatka on 400 metrin aitajuoksu. Mäkelä edustaa Oulun Pyrintöä ja häntä valmentaa Jukka Sihvonen. Mäkelä on voittanut 400 metrin aitajuoksussa neljä yleisen sarjan Suomen mestaruutta. Hän osallistui Münchenin EM-kilpailuihin 2002 sijoittuen alkuerässään kuudenneksi. 24. elokuuta 2002 hän juoksi Helsingissä oman ennätyksensä ja tuolloisen Suomen ennätyksen 49,59. Seuraavana talvena hän juoksi Mustasaaressa 400 metrin aitajuoksun tuolloisen sisäratojen Suomen ennätyksen 50,86. Janne Mäkelän nuorempi veli on jalkapalloilija Juho Mäkelä. == Henkilökohtaiset SM-mitalit == *Ulkoradat **400 metrin aitajuoksu ***Kultaa 1999 (51,33), 2000 (51,19), 2002 (50,63), 2008 (50,47) ***Hopeaa 2005 (49,95) ***Pronssia 2006 (51,86), 2007 (51,88) *Sisäradat **200 metriä ***Kultaa 2000 (21,87; ylipitkä rata) **400 metriä ***Kultaa 2003 (47,97) ***Hopeaa 2009 (48,65) **300 metrin aitajuoksu ***Hopeaa 2000 (36,12) == Lähteet == * Luokka:Suomalaiset 400 metrin aitajuoksijat Luokka:Vuonna 1979 syntyneet Luokka:Elävät henkilöt
Korea Baseball Organization

Korea Baseball Organization () on eteläkorealainen baseballin organisaatio. Se on perustettu vuonna 1981 ja se hallinnoi kahta liigaa: KBO League ja KBO Futures League. ==Aiheesta muualla== * Virallinen sivusto / * BaseballGuru.com Luokka:Etelä-Korean baseball Luokka:Urheilujärjestöt
R-1 (ohjus)

R-1, tunnettu lännessä myös nimellä SS-1A Scunner, (ei saa sekoittaa SS-1 Scudiin), oli venäläinen versio sodanaikaisesta saksalaisesta V2-ohjuksesta. R-1:n kantomatka oli hieman lyhempi kuin V-2:n. Rakettia kehittelivät Neuvostiliitossa vankina olleet saksalaiset, Helmut Gröttrup ja Werner Albring. Saksalaiset eivät silti tienneet ensimmäisestä R-1:n koelaukaisusta mitään, heidän työnään oli lähinnä uusien ideoiden ja teknisen avun tarjoaminen venäläisille. R-1:ssä oli ohuemmat säiliöt kuin V-2:ssa, ja se oli suunniteltu niin että se kyettiin kokoamaan silloisesta Neuvostoliitossa saatavissa olleista osista. Raketin polttoaine oli nestemäinen happi ja vesi/alkoholiseos. Kantomatka 270 km, hyötykuorma 1 000 kg. Ohjuksen ensimmäiset koelennot tehtiin 1948 ja R-1:tä alettiin sijoittaa asemiin vuonna 1950. R-1:stä kehitettiin koeraketti R-1A, jolla tutkittiin ylempää ilmakehää ja kokeiltiin raketin kärjen irrottamista raketin palonlopun jälkeen. R-1:stä kehiteltiin myöhemmin ylemmän ilmakehän tutkimusraketteja R-1B, R-1V, R-1D ja R-1E. ==Lähteet== * Задача особой государственной важности. Из истории создания ракетно-ядерного оружия и Ракетных войск стратегического назначения (1945-1959 гг.) / Сост. В. И. Ивкин, Г. А. Сухина. — М.: Российская политическая энциклопедия (РОССПЭН), 2010. — 1205 с. — 800 экз. — ISBN 978-5-8243-1430-4 * Карпенко А. В., Уткин А. Ф., Попов А. Д. Отечественные стратегические ракетные комплексы / Под научной ред. В. Ф. Уткина, Ю. С. Соломонова, Г. А. Ефремова. — СПб.: Невский бастион, 1999. — 288 с. — ISBN 5-85875-104-0 * Мозжорин Ю., Еременко А. От первых баллистических до... (рус.) // Авиация и космонавтика. — М.: Воениздат, 1991. — № 7. — С. 40-41. — ISSN 0373-9821 * Широкорад А. Б. Энциклопедия отечественного ракетного оружия 1918-2002 / Под общей ред. А. Е. Тараса. — Минск: Харвест, 2003. — 544 с. — (Библиотека военной истории). — 5100 экз. — ISBN 985-13-0949-4 * * * Luokka:Lyhyen matkan ballistiset ohjukset
Jyrki Alkio

Jyrki Alkio on suomalainen toimittaja ja virkamies. Hän toimi vuosina 2012–2018 Tekniikka&Talous-lehden; päätoimittajana. Aikaisemmin Alkio on työskennellyt Talouselämässä ja Helsingin Sanomissa. Hän on ollut perustamassa Innovaatiojournalismin Seuraa. Vuodesta 2019 lähtien hän on työskennellyt ensin hankepäällikkönä ja myöhemmin johtavana asiantuntijana työ- ja elinkeinoministeriössä. ==Lähteet== Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Barry Unsworth

Barry Forster Unsworth (10. elokuuta 1930 Wingate, County Durham – 5. kesäkuuta 2012 Perugia, Italia) oli brittiläinen kirjailija, joka tunnetaan historiallisia aiheita käsittelevistä romaaneistaan. Hän julkaisi 14 romaania, joista on suomennettu Kivineitsyt (1985). Hän oli kolmesti Booker- palkintoehdokkaana ja voitti palkinnon 1992 romaanillaan Sacred Hunger. == Suomennettu romaani == * == Lähteet == Luokka:Brittiläiset kirjailijat Luokka:Historiallisten romaanien kirjoittajat Luokka:Booker-palkinnon saajat Luokka:Vuonna 1930 syntyneet Luokka:Vuonna 2012 kuolleet
Adam G. Sevani

Adam G. Sevani (syntyjään Aram Manucharian, 29. kesäkuuta 1992) on armenialais-yhdysvaltalainen näyttelijä ja tanssija. Adam G. Sevanin vanhemmat ovat Edita Sevani ja Gagik Sevani. Hänellä on myös veli V Sevani, joka on poikabändi NLT:n jäsen. Adam on esiintynyt NLT:n ensimmäisessä musiikkivideossa That Girl.Adam G Sevani tv.com Hän loi myös koreografian NLT:n musiikkivideolle Karma. Sevani kasvatettiin tanssin ympärillä, hänen vanhempansa omistavat tanssistudion Kaliforniassa. Sevani rakastaa esiintyviä taiteita ja hän osaakin näytellä, tanssia ja laulaa. Hän uskoo, että tanssi on ilmaisun tapa ja kieli, jota kaikki puhuvat. Vuonna 2004 Sevani esiintyi Masen videossa Breathe, Stretch, Shake. Hän on myös esiintynyt muun muassa T-Painin musiikkivideolla Church ja Missy Elliottin videolla I'm really hot. Sevanin ensimmäinen elokuvarooli oli elokuvassa Step Up 2 the Streets, jossa hän esitti roolihahmoa nimeltä Moose. Hän voitti 2008 Young Hollywood Award -palkinnon "Best Scene Stealer" roolistaan.Young Hollywood Grey TV == Lähteet == Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Marianne Stone

Marianne Stone (23. elokuuta 1922 – 21. joulukuuta 2009) oli brittiläinen näyttelijä. Hänet muistetaan varsinkin Carry On -komediaelokuvasarjan osista, joskaan hän ei rajoittanut uraansa niihin; hänet nähtiin lisäksi muun muassa elokuvassa Lolita (1962). == Aiheesta muualla == * Luokka:Brittiläiset näyttelijät Luokka:Vuonna 1922 syntyneet Luokka:Vuonna 2009 kuolleet
Inkeri Uusmaa

Inkeri Uusmaa (s. 1957) on suomalainen kirjailija, joka on julkaissut nuorten tieteisromaanin Kielletty metsä (Karisto, 2000). Inkeri Uusmaa on kotoisin Tuusulasta. Hän on työskennellyt lastentarhanopettajana, tietopalvelusihteerinä ja uutistoimittajana. == Romaani == * == Lähteet == * Karisto Luokka:Suomalaiset lasten- ja nuortenkirjailijat Luokka:Suomalaiset tieteiskirjailijat Luokka:Vuonna 1957 syntyneet Luokka:Elävät henkilöt
Can-can

Can-can on 1830-luvun PariisissaFrequently Asked Questions about Rec.Arts.Dance, haettu 26.5.2008 ”The cancan developed from the galop, a popular dance in the public dancing gardens and dance-halls of Paris in the early part of the nineteenth century. When it first appeared in 1830, the cancan was really an exaggerated form of the galop, with high kicks and other gestures with arms and legs, mostly initially performed by men, and later also by their female partners. It was viewed as shocking by ’respectable’ people because it implied a lack of self-control and involved more bodily contact between participants than was thought acceptable.” kehittynyt kabareetanssin muoto, jolle ominaista ovat tanssijattarien sääripotkut (battement) ja hameen nostot, sekä aikanaan kiusalliseksi koettu paljastava pukeutuminen, kuten korsetit, alushameet ja sukkanauhat. Usein can-cania säestää Jacques Offenbachin operetin Orfeus manalassa (1858) toisen näytöksen toisen kohtauksen helvetintanssimusiikki, joka nykyään yhdistetään lähtemättömästi can-can-tanssiin. Kuuluja can-can-tanssijattaria ovat La Goulue ja Jane Avril. == Lähteet == == Kirjallisuutta == * Price, David: Cancan!. Fairleigh Dickinson University Press, 1998. ISBN 978-0838638200. == Aiheesta muualla == *Can-Canin historiikki Luokka:Eroottinen tanssi Luokka:Ranskankieliset sanat ja sanonnat
Kantomaanpää

Kantomaanpää on kylä ja postinumeroalue (95660 Kantomaanpää) Ylitornion kunnassa Lapin maakunnassa. Se palkittiin vuoden lappilaisena kylänä 2012. Kantomaanpään postialue rajautuu lännessä Koivistonpäähän, idässä Ainolaan, Pohjoisessa Pellon kuntaan (Ratasjärveen) ja etelässä Lohinivaan. Kantomaanpään postialue on 204 neliökilometriä pinta-alaltaan. Kylän päävesistö on Miekojärven vesistöön kuuluva laskujoki, Tengeliönjoki. Seutu on hyvin vaihtelevaa maakorkeuksiltaan. Suurien suoalueiden vastapainona kohoavat vaarat jopa yli sadan- ja kahdensadan metrin korkeuteen, joista esimerkkinä voidaan mainita Palovaara 209m ja Jäivaara 176m. Kantomaanpäässä on aktiivista kylätoimintaa ja erinomaiset ulkoilu, metsästys, marjastus, asumis ja yirtystoimintamahdollisuudet. Konttilan kisat ovat yksi Kantomaanpään urheilutapahtuma, joka on järjestetty jo vuodesta 1959 lähtien. Koko kylän hiihtotapahtuma on saavuttanut suosiota myös laajelmaltikin sillä osanottajia tulee kauempaakin. Hiihdot ovat aina olleet kaikille avoimet ja osanottomaksuja ei peritä. Hiihtotapa on vapaa. Kantomaanpää sijaitsee seututien 932 varrella, Aavasaksalta Raanujärvelle päin n. 19 km päässä. Kylästä pääsee myös Ratasjärven kautta valtatielle 21. ==Lähteet== == Aiheesta muualla == * kantomaanpaa.fi * Tapio, Maija-Liisa (toim.): Elämäni kylä : Kantomaanpää ja rakkaat naapurit. Ylitornio: Kantomaanpään kyläyhdistys, 1994. ISBN 952-90-6172-2. Luokka:Ylitornion kylät Luokka:Vuoden lappilaiset kylät
Gil Stratton

Gil Stratton () oli yhdysvaltalainen näyttelijä. Hän teki Broadway-debyyttinsä 19-vuotiaana roolilla musikaalissa Best Foot Forward. Stratton esiintyi myös lukuisissa elokuvissa, aina 2000-luvulle asti. == Aiheesta muualla == * Luokka:Yhdysvaltalaiset näyttelijät Luokka:Vuonna 1922 syntyneet Luokka:Vuonna 2008 kuolleet
Rudi Strittich

Rudi Strittich (3. maaliskuuta 1922 – 11. heinäkuuta 2010) oli itävaltalainen jalkapalloilija ja jalkapallovalmentaja. Hän pelasi aktiivisen peliuransa aikana useissa seuroissa niin kotimaassaan kuin ulkomaillakin. Strittich loi sittemmin merkittävän uran valmentajana, jona hän toimi muun muassa Tanskan jalkapallomaajoukkueessa vuosina 1970–1975. == Lähteet == Luokka:Itävaltalaiset jalkapalloilijat Luokka:Itävaltalaiset jalkapallovalmentajat Luokka:Vuonna 1922 syntyneet Luokka:Vuonna 2010 kuolleet
Tomahawk (albumi)

__NOTOC__ Tomahawk on samannimisen superyhtyeen debyyttialbumi. Albumi on konseptialbumi, joka kertoo sarjamurhaajasta, joka albumin lopussa jää kiinni. == Kappaleet == # # # # # # # # # # # # # == Kokoonpano == * Mike Patton – laulu, kosketinsoittimet, samplet * Duane Denison – kitarat * Kevin Rutmanis – basso * John Stanier – rummut * JD Wilkes – harmonikka (kappale ”Point and Clickissä”) === Tuotanto === * Joe Funderburk – äänittäjä, miksaaja * Lynd Ward – kansi- ja välilehti taide == Arvostelut == * Allmusic: Allmusic review * Alternative Press: 2/02 s. 80 == Listasijoitukset == === Albumi === Lista Sijoitus Billboard Heatseekers 31 Billboard Top Independent Albums 20 == Lähteet == Tomahawk Luokka:Tomahawkin albumit Tomahawk
Daryl Seaman

Daryl Kenneth Seaman O.C., B.Sc, LL.D, AOE (28. huhtikuuta 1922 - 11\. tammikuuta 2009) oli kanadalainen liikemies. Hän valmistui Saskatchewanin yliopistosta ja palveli toisessa maailmansodassa Kanadan kuninkaallisissa ilmavoimissa. Seaman oli vuonna 1949 mukana perustamassa Bow Valley Industries -yhtiötä. Hän oli jääkiekkoseura Calgary Flamesin osaomistaja. Hän kuului jo niihin alkuperäisiin liikemiehiin, jotka vuonna 1980 ostivat seuran Calgaryyn ja nimesivät sen uudelleen. Seaman valittiin vuonna 2010 postuumisti Hockey Hall of Famen jäseneksi vaikuttajien kategoriassa. Seamanista tehtiin vuonna 1992 Kanadan ritarikunnan upseeri. == Lähteet == == Aiheesta muualla == *Daryl Seaman Legends of Hockey -sivustolla Luokka:Kanadalaiset liikemiehet Luokka:Officer of the Order of Canada Luokka:Hockey Hall of Fame Luokka:Kanadalaiset jääkiekkovaikuttajat Luokka:Vuonna 1922 syntyneet Luokka:Vuonna 2009 kuolleet
Cornelius Jakhelln

Cornelius Jakhelln (s. 1977) on norjalainen muusikko, runoilija ja kirjailija. Hän soittaa yhtyeissä Solefald, Sturmgeist ja G.U.T.. Häneltä on suomennettu satiirinen romaani Jumalten tuho (2007), joka oli Pohjoismaisen romaanikilpailun Norjan voittaja. == Suomennettu teos == * == Aiheesta muualla == * Saara Oranen: Jumalatonta menoa. Ylioppilaslehti 16.5.2008. * Hannu Poutiainen: Maailmojen loppu kajahtaa Valhallasta . Karjalainen 24.8.2008. * Santeri Nemo: Insinöörilogiikkaa ja Jumalten kuolema. Koiranmutkia 28.9.2008. Luokka:Norjalaiset kirjailijat Luokka:Norjalaiset fantasiakirjailijat Luokka:Norjalaiset muusikot Luokka:Norjalaiset black metal -muusikot Luokka:Norjalaiset multi-instrumentalistit Luokka:Vuonna 1977 syntyneet Luokka:Elävät henkilöt
Ernest Vaast

Ernest Vaast (28. lokakuuta 1922 – 10. huhtikuuta 2011) oli ranskalainen jalkapalloilija. Hän oli pelipaikaltaan keskikenttäpelaajana useissa seuroissa, kuten Racing Club de Parisissa. Vaast pelasi myös useita otteluita Ranskan jalkapallomaajoukkueessa. Hän toimi aktiivisen peliuransa jälkeen joukkueenjohtajana AS Cherbourgissa ja Rodez AF:ssa. == Lähteet == Luokka:Ranskalaiset jalkapalloilijat Luokka:Vuonna 1922 syntyneet Luokka:Vuonna 2011 kuolleet
Elizabeth Montgomery

Elizabeth Victoria Montgomery (15. huhtikuuta 1933 – 18. toukokuuta 1995) oli yhdysvaltalainen näyttelijä. Hänet muistetaan varsinkin Samantha Stephensin roolista televisiosarjassa Vaimoni on noita (1964–1972). Hän oli moninkertainen Emmy- ja Golden Globe -ehdokas. Montgomery syntyi Los Angelesissa näyttelijä-ohjaaja Robert Montgomeryn tyttärenä. Hän meni neljästi naimisiin; kolme viimeistä puolisoa olivat Gig Young, William Asher ja Robert Foxworth. Viimeinen avioliitto kesti, kunnes Montgomery kuoli paksusuolen syöpäänELIZABETH MONTGOMERY BIOGRAPHY 62-vuotiaana. Montgomery oli poliittisilta näkemyksiltään varsin liberaali. Hän oli muun muassa homojen oikeuksien puolestapuhuja. Hän sai 4. tammikuuta 2008 postuumisti tähden Hollywood Walk of Famella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1933 syntyneet Luokka:Vuonna 1995 kuolleet
Ågestan ydinvoimalaitos

Ågestan ydinvoimala () oli Ruotsin ensimmäinen kaupallinen ydinvoimala. Se oli käytössä vuosina 1964–1974. Se sijaitsee Huddingen kunnassa lähellä Tukholmaa. Se tuotti 55 MW kaukolämpöä ja 10 MW sähköä. Laitosta hallinnoi Vattenfall. Laitos on louhittu kallioluolaan Ågestan ulkoilualueelle Huddingessa. Tyypiltään se oli raskasvesihidasteinen painevesireaktori. Polttoaineena käytettiin luonnonuraania joka oli puristettu ja sintrattu sylinterin muotoon. Ne oli kapseloitu zirkoniumlejeerinkiin. Käytetty ydinpolttoaine säilöttiin säteilysuojatussa betonirakennuksessa. Kun voimala lakkautettiin, reaktori tyhjennettiin, raskas vesi myytiin Kanadaan ja polttoaine siirrettiin välivarastoon. Ruotsin valtion Vattenfallsverk ja AB Atomenergi päättivät vuonna 1958 yhteistyöstä kahdessa reaktoriprojektissa, R3/Adam Ågestaan ja R4/Eva Marvikeniin. Ågestan laitoksen rakentamisesta vastasivat AB Atomenergi, Vattenfall ja ASEA. Rakennuttajina olivat Vattenfall ja Tukholman sähkölaitos. ASEA toimi laitoksen päätoimittajana. Kokonaiskustannukset olivat 200 miljoonaa silloista ruotsin kruunua. Laitosta koeajettiin keväästä 1963 alkaen ja kaupalliseen käyttöön se saatiin toukokuussa 1964. Polttoaine saatiin ASEAn polttoainetehtaalta Västeråsista ja AB Atomenergin tehtaalta Liljeholmista Tukholmasta. Kaikkiaan valmistettiin kolme erää, joista yksi oli peräisin Ranstadista Ruotsista, muut olivat ulkomailta. Ågestan laitoksen teho oli alkuaan 65 MW, mutta tehoa nostettiin vuodesta 1970 alkaen 80 MW:iin. Tämä oli vähän verrattuna myöhemmin rakennettuihin reaktoreihin. Laitos oli osa niin kutsuttua Ruotsin ydintutkimusohjelmaa jonka tavoitteena oli vähentää riippuvuutta tuottamalla energiaa kotimaisella polttoaineella. Samalla olisi tuotettu asekelpoista plutoniumia mahdolliseen ruotsalaiseen ydinaseeseen. Tätä ei kuitenkaan koskaan käytetty sillä Ruotsi allekirjoitti ydinsulkusopimuksen, mikä esti sitä hankkimasta ydinaseita. Laitos suljettiin kesäkuussa 1974, mikä osui taloudellisesti katsoen huonoon aikaan sillä öljykriisi oli nostanut öljyn hintaa rakettimaisesti loppuvuodesta 1973 lähtien. Vuodesta 1980 alkaen Tukholman palolaitos on käyttänyt luolaa harjoitus- ja varastotiloina. Vuonna 2020 Vattenfall aloitti purkamisen, jonka on tarkoitus valmistua vuoteen 2024 mennessä. ==Vaaratilanne== 1\. toukokuuta 1969 Ågestan voimalaa uhkasi reaktoriytimen sulaminen. Aamulla asentaja oli suorittanut venttiilille rutiinitoimenpiteen. Liitos hajosi päästäen 500 tonnia vettä vuotamaan ulos. Vesi virtasi reaktorirakennukseen ja aiheutti oikosulun reaktorin ohjausjärjestelmässä. Tämän vuoksi koko ohjausjärjestelmä oli toimintakyvytön. Koko reaktoriin liittyvä putkisto oli vaarassa räjähtää. Tapauksesta vaiettiin kunnes Dagens Nyheter kertoi siitä 13. huhtikuuta 1993. == Katso myös == * Ydinvoima Ruotsissa ==Lähteet== * * Luokka:Ruotsin ydinvoimalat Luokka:Huddingen kunta
Patricia Kneale

Patricia Kneale (17. lokakuuta 1925 – 27. joulukuuta 2008) oli brittiläinen näyttelijä. Hänet muistetaan varsinkin Judy Adamsonin roolista seitsenosaisessa sarjaelokuvassa A for Andromeda (1961). == Lähteet == == Aiheesta muualla == * Luokka:Brittiläiset näyttelijät Luokka:Vuonna 1925 syntyneet Luokka:Vuonna 2008 kuolleet
Peter Halliday

Peter Halliday (1924–2012) oli brittiläinen näyttelijä. Hän oli kotoisin Walesista ja nousi maineeseen scifi-rooleistaan. Halliday muistetaan varsinkin John Flemingin roolista seitsenosaisessa sarjaelokuvassa A for Andromeda (1961). Hän esiintyi myös sille tehdyssä jatkossa, The Andromeda Breakthrough'ssa (1962). Lisäksi Halliday esiintyi uransa varrella muiden muassa useissa Doctor Who -sarjan jaksoissa. Hän oli myös elokuvanäyttelijä. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1924 syntyneet Luokka:Vuonna 2012 kuolleet
Esmond Knight

Esmond Penington Knight (4. toukokuuta 1906 – 23. helmikuuta 1987) oli brittiläinen näyttelijä. Hän esiintyi muun muassa professori Ernest Reinhartinin roolissa seitsenosaisessa sarjaelokuvassa A for Andromeda (1961). Knight loukkaantui pahoin palvellessaan toisessa maailmansodassa; taistelulaiva Bismarckin hyökättyä hän vietti loppuikänsä näkövammaisena. Hän kuoli sydänkohtaukseen 80-vuotiaana pian palattuaan Egyptistä koti- Englantiinsa. Kaksi kertaa naimisissa olleen Knightin puolisoina olivat Frances Clare ja Nora Swinburne. Frances Claren kanssa hänellä oli tytär Rosalind Knight, josta sittemmin tuli näyttelijä. == Aiheesta muualla == * Knight, Esmond Luokka:Sokeat henkilöt Knight, Esmond Knight, Esmond
Gerd Brantenberg

thumb|Gerd Brantenberg vuonna 2009. Gerd Brantenberg (s. 1941 Oslo) on norjalainen opettaja, feministi ja kirjailija. Hän on kirjoittanut romaanin Egalian tyttäret (1977, suomeksi Kääntöpiirin kustantamana 1991), joka ottaa kantaa naisasian puolesta satiirin keinoin. Kirjan maailmassa on esimerkiksi virkaemäntiä, tiede-emäntiä ja liikennemerkeissä pikkuakkoja. == Suomennettu romaani == * Luokka:Norjalaiset fantasiakirjailijat Luokka:Norjalaiset kirjailijat Luokka:Vuonna 1941 syntyneet Luokka:Elävät henkilöt
Edward Frederic Benson

Edward Frederic Benson (1867 – 1940) oli englantilainen romaanikirjailija, elämäkerturi ja novellisti. Kirjailijana hänet tunnettiin nimellä E. F. Benson. Hänen nuortenromaaninsa Sininen ovi (1918) suomennettiin 1931. Lisäksi myöhemmin hänen kauhunovellejaan on ilmestynyt eri kokoelmissa. == Suomennettuja novelleja == * "Gavonin ilta" (1906), teoksessa Suuri noitakirja, 1994. * "Tornihuone" (1912), teoksessa Haudantakaisia, 1994. * "Toukat" (1912), teoksessa Englantilaiset aaveet, 1994. * "Negotium perambulans" (1923), teoksessa Paha vieras, 1996. * "Eikä yksikään lintu laula" (1926), teoksessa Vampyyrit, 1993. * "Suljettu huone", teoksessa Suuri kummituskirja, 1993. ==Lähteet== Luokka:Englantilaiset fantasiakirjailijat Luokka:Englantilaiset kauhukirjailijat Luokka:Englantilaiset lasten- ja nuortenkirjailijat Luokka:Vuonna 1867 syntyneet Luokka:Vuonna 1940 kuolleet
Gilles Thomas

Éliane Taïeb (o.s. Grimaître, 1929–1985) oli ranskalaisen tieteiskirjailija, joka käytti kirjailijanimiä Gilles Thomas ja Julia Verlanger. Häneltä on suomennettu romaani Merkityt miehet (1976) kioskisarjassa Musta virta. Ranskalainen Julia Verlanger -palkinto on nimetty hänen mukaansa. == Suomennettu teos == * == Aiheesta muualla == * Hinkkanen, Juhani: Merkityt miehet. Aikakone 2/1992. Luokka:Ranskalaiset tieteiskirjailijat Luokka:Vuonna 1929 syntyneet Luokka:Vuonna 1985 kuolleet mg:Gilles Thomas
Mari Kujanpää

Mari Kujanpää, ent. Tammi (s. 16. lokakuuta 1976 Paimio) on suomalainen lasten- ja nuortenkirjailija. Hän on ollut informaatiotutkimuksen jatko- opiskelijana Åbo Akademissa Turussahttp://www.otava.fi/kirjailijat/kotimaiset/j-l/kujanpaa_mari/fi_FI/kujanpaa_mari/ ja työskentelee nykyään kirjastonjohtajana Oripäässähttp://www.hs.fi/kirjat/artikkeli/Nalle+lohduttaa+yksin%C3%A4ist%C3%A4+tytt%C3%B6%C3%A4/HS20091125SI1KU01q82. Kujanpää on julkaissut nimellä Mari Tammi lastenromaanit Hilda ja Tilda Salatun maassa (2003) ja Hilda, Tilda ja tohtori Urhean pelkokuuri (2006) sekä nykyisellä nimellään Mari Kujanpää lastenkirjan Minä ja Muro (2009, kuvittanut Aino-Maija Metsola). Yksinäisestä ja koulukiusatusta pikkutytöstä kertova Minä ja Muro voitti vuoden 2009 Finlandia Junior -palkinnonhttp://yle.fi/uutiset/kulttuuri/2009/11/finlandia_junior_- palkinnosta_kilpaillaan_fantasialla_ja_ymparistokysymyksilla_1133111.htmlhttp://www.yle.fi/uutiset/kulttuuri/2009/11/finlandia_juniorilla_palkittu_mina_ja_muro_on_koulutyton_selviytymistarina_1179891.html. == Lähteet == * Otava: Mari Kujanpää == Aiheesta muualla == * Helsingin Sanomien arvostelu kirjasta Hilda ja Tilda Salatun maassa * Helsingin Sanomien arvostelu kirjasta Minä ja Muro Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Elävät henkilöt Luokka:Vuonna 1976 syntyneet
Melanie Tem

Melanie Tem (o.s. Kubachko; 11. huhtikuuta 1949 – 9. helmikuuta 2015) oli yhdysvaltalainen kauhu- ja dark fantasy -kirjailija. Häneltä on suomennettu ihmissusiromaani Petojen suku (1992). Temin puoliso oli kirjailija Steve Rasnic Tem. == Lähteet == * === Viitteet === == Aiheesta muualla == * Steve Rasnic Temin ja Melanie Temin kotisivut Luokka:Yhdysvaltalaiset fantasiakirjailijat Luokka:Yhdysvaltalaiset kauhukirjailijat Luokka:Vuonna 1949 syntyneet Luokka:Vuonna 2015 kuolleet
Tuula Pelttari

Tuula Pelttari (s. 1944) on suomalainen toimittaja ja kirjailija. Hän on kirjoittanut kirjallisuusarvosteluja sekä kolumneja. == Tuotanto == === Romaanit === *Anuba, jumalten tytär (Gummerus, 1981). Egyptiin sijoittuva romaani. Toinen painos ilmestyy sähkökirjana syksyllä 2022. *Susien aika (Tammi, 1984). Teos kertoo 1600-luvun noitavainoista Suomessa. *Pimeyden sakramentti (1987). Kyöpeli-kirjasarjaan kuuluva kauhupokkari. Kaksi pienoisromaania hämärän rajamailta. Toinen painos ilmestyy sähkökirjana syksyllä 2022. *Karamellikuninkaat ja unien valtakunnat (Valmiixi, 2016). Ensimmäinen osa käsittelee muinaista Egyptiä Tutankhamonin ajalta. Toinen osa Maya-kultturia ja jaguaaripappia. *Sininen amuletti (ilmestyy sähkökirjana ja nidottuna syskyllä 2022). Jatkoa Anuba, jumalten tytär -romaanille. === Muut teokset === *Anubiksen aika. Matkakertomus Egyptistä 1984. Uusintaesitys 1985. Kuunnelma 30 min. Lukijana Veikko Honkanen. Tuottaja: YLE kulttuuritoimitus. === Muu toiminta === *Taideteoksia, taidenäyttelyitä. Aiheina enimmäkseen muinainen Egypti. Myös muotokuvia ja maisemamaalauksia. *Faraoiden perhekuntaa esittävät savityöt. Luokka:Suomalaiset fantasiakirjailijat Luokka:Suomalaiset kauhukirjailijat Luokka:Vuonna 1944 syntyneet Luokka:Elävät henkilöt
Simon Scarrow

Simon Scarrow (3. lokakuuta 1962 Nigeria) on brittiläinen historiallisten romaanien kirjoittaja. Scarrow on syntynyt Nigeriassa ja asuu nykyisin Norfolkissa. Hän on kirjoittanut sarjan romaaneja Rooman valtakunnan legioonien elämästä. Ensimmäinen osa, Rooman kotkan alla (Under the Eagle, 2000) ilmestyi suomeksi 2004 Jalavan kustantamana. Luokka:Brittiläiset kirjailijat Luokka:Historiallisten romaanien kirjoittajat Luokka:Vuonna 1962 syntyneet Luokka:Elävät henkilöt
Edwin Charles Tubb

Edwin Charles Tubb (1919 – 10. syyskuuta 2010)SFWA: In Memoriam Edwin Charles (E. C.) Tubb oli brittiläinen kirjailija, joka kirjoitti etupäässä scifiä. Hän julkaisi oman nimensä lisäksi yli 20 nimimerkillä, kuten Arthur MacLean, Charles Grey ja Volsted Gridban. == Lähteet == Luokka:Englantilaiset kirjailijat Luokka:Englantilaiset tieteiskirjailijat Luokka:Vuonna 1919 syntyneet Luokka:Vuonna 2010 kuolleet
Juha K. Tapio

Juha K. Tapio (s. 17. lokakuuta 1957) on oululainen kriitikko ja kirjailija. Hän on toiminut Kaleva-lehden kirjallisuusarvostelijana. Hän voitti novellillaan ”Frankensteinin paperit eli Gertrud Steinin toinen päiväkirja” (julkaistu Portti 1/95:ssä) Tampereen science fiction -seuran novellikilpailun 1994, ja hänen romaaninsa Frankensteinin muistikirja palkittiin Helsingin Sanomain kirjallisuuspalkinnolla vuonna 1996 parhaana kotimaisena esikoisromaanina. ==Lähteet== Luokka:Suomalaiset kauhukirjailijat Luokka:Suomalaiset kirjallisuuskriitikot Luokka:Vuonna 1957 syntyneet Luokka:Elävät henkilöt Luokka:Helsingin Sanomien kirjallisuuspalkinnon saajat
Lotinapellon sotilaslentoasema

Lotinapellon lentotukikohta on entinen sotilaslentokenttä varikkoineen Leningradin alueella Venäjän Läntisessä sotilaspiirissä. Entinen tukikohta- alue sijaitsee kaksi kilometriä etelään Lotinapellon kaupungista, Syvärijoen eteläpuolella. Siellä toimi aiemmin Venäjän ilmatorjuntajoukkojen ja Venäjän 6. ilma-armeijan 177. hävittäjälentorykmentti.Под Санкт-Петербургом горит склад военного аэродрома и рвутся ракеты "воздух-воздух" Krivoy-rog.com 23.5.2008 Hävittäjärykmentti oli aluksi varustettu MiG-23 ja vuodesta 2005 lähtien Suhoi Su-27 -kalustolla. Joulukuussa 2009 lentotukikohdan toiminta lopetettiin ja lentokalusto sijoitettiin muualle. ==Tulipalo 2008== Lentokentällä syttyi tulipalo 23. toukokuuta 2008. Palo oli toisen asteen palo ja sen sammuttamiseksi tarvittiin kahdeksan sammutusyksikköä ja miltei 30 palomiestä. Ohjusten kappaleita lensi 3–4 kilometrin päähän.Незапланированный фейерверк в Ленинградской области: на складе военного аэродрома рвутся ракеты Forum.msk.ru Palossa tuhoutui noin 450 ilmataisteluohjusta. Sotilaslentokentän tulipalosta seurasi ammusten räjähtelyä Interfaks 23.5.2008 == Lähteet == Luokka:Venäjän ilmavoimien lentokentät Luokka:Lotinapellon piiri
Eric Wagner

Eric Wagner (24. huhtikuuta 1959 – 22. elokuuta 2021) oli yhdysvaltalainen metallimusiikin laulaja, joka tunnetaan parhaiten uraauurtavan doom metal -yhtye Troublen solistina. Wagner oli mukana myös Foo Fighters -yhtyeen Dave Grohlin metallimusiikkihankkeessa Probotissa vuonna 2004. Wagnerin viimeinen yhtye oli vuonna 2012 perustettu The Skull. Wagner oli Trouble-yhtyeen perustajajäseniä. Doom metalin uraauurtaviin yhtyeisiin kuulunut Trouble perustettiin vuonna 1979. Wagner oli yhteen solistina vuoteen 1997 saakka. Wagner oli mukana albumeilla Psalm 9 (1984), The Skull (1985), Run to the Light (1987), Trouble (1990), Manic Frustration (1992) ja Plastic Green Head (1995). Wagner tunnettiin persoonallisesta, karheasta lauluäänestään. Hän kirjoitti kaikki Troublen sanoitukset, ja aiheet vaihtelivat Wagnerin kiinnostusten mukaan: alkuaikoina hän haki innoitusta Raamatusta, mutta myöhemmin aiheet muuttuivat psykedeelisemmiksi, ja sanoitukset alkoivat käsitellä huumausaineita sekä harhanäkyjä. Raamatulliset ja kantaa ottavat aiheet olivat selkeimmin esillä yhtyeen kahdella ensimmäisellä, maineekkaalla albumilla. 2\. toukokuuta 2008 virallisella Troublen kotisivulla ilmoitettiin, että Wagner jätti yhtyeen, koska hänellä ei ollut enää kiinnostusta tehdä kiertueita. Hänen tilalleen tuli entinen Warrior Soul -solisti Kory Clarke. Hänen tilalleen tuli entinen Warrior Soul -solisti Kory Clarke. Wagner muodosti lähdettyään Troublesta Daniel Cavanaghin kanssa Lid-nimisen yhtyeen, joka julkaisi yhden albumin, vuonna 1997 ilmestyneen In the Mushroomin. Hän oli myös mukana Dave Grohlin Probot-albumilla (2004), jolla oli kutsuttu useita tunnettuja metallimusiikin vokalisteja. Wagner palasi Troubleen vuonna 2000 ja oli mukana yhdellä yhtyeen albumilla, vuonna 2007 julkaistulla levyllä Simple Mind Condition. Seuraavana vuonna Wagner jätti Troublen uudestaan. Wagner oli vuonna 2012 perustamassa The Skull -nimistä yhtyettä. Mukana oli myös kaksi entistä yhtyekaveria Troublesta, Jeff Olson ja Ron Holzner. Nimensä yhtye otti Troublen toisesta albumista. Wagner ehti tehdä The Skullin kanssa kaksi albumia Those Which Are Alseepin (2014) ja The Endless Road Turns Blackin (2018). Wagner oli 2010-luvulla myös kahdella Blackfingerin albumilla. Wagner kuoli elokuussa 2021 covid-19-taudin aiheuttamaan keuhkokuumeeseen. The Skull oli aiemmin peruuttanut Las Vegasin keikkansa, kun kolme neljästä yhtyeen jäsenestä oli sairastunut covidiin. == Diskografia == === Sooloalbumit === * In the Lonely Light of Mourning (2022) === Trouble === * Psalm 9 (1984) * The Skull (1985) * Run to the Light (1987) * Trouble (1990) * Manic Frustration (1992) * Plastic Green Head (1995) * Simple Mind Condition (2007) === Lid === * In the Mushroom (1997) === Probot === * Probot (2004) === Blackfinger === * Blackfinger (2014) * When Colors Fade Away (2017) === The Skull === * For Those Which Are Asleep (2014) * The Endless Road Turns Dark (2018) ==Lähteet== ==Aiheesta muualla== *Eric Wagnerin haastattelu *Troublen kotisivut Luokka:Yhdysvaltalaiset laulajat Luokka:Vuonna 1959 syntyneet Luokka:Vuonna 2021 kuolleet
El Sardinero

Estadio El Sardinero on jalkapallostadion, joka sijaitsee Santanderissa, Espanjassa. Se on Racing de Santanderin kotistadion. Stadionin kapasiteetti on 22 400\. Luokka:Espanjan jalkapallostadionit Luokka:Kantabria
Venäjän 6. ilma-armeija

Ilmavoimien ja ilmatorjuntajoukkojen punaisen lipun kuudes Leningradin ilma- armeija (venäjäksi 6-я Краснознамённая Ленинградская армия Военно-воздушных сил и противовоздушной обороны) on Venäjän federaation Läntisessä sotilaspiirissä (vuoteen 2010 Leningradin sotilaspiirissä) oleva ilma-armeija, jolla on lentotukikohtia Murmanskin alueelta Karjalan tasavaltaan ja Leningradin alueeseen saakka läntisimmillä osillaan. Ilma-armeija perustettiin 1942. ==Organisaatio== *Esikunta – Pietari **21. ilmapuolustusarmeijakunta – Severomorsk ***9. hävittäjälentorykmentti – esikunta Kilpajärvi (Poljarnyi) - Su-27; ***458. torjuntalentorykmentti – esikunta Savatija (Kotlas) - MiG-25U, MiG-31; **54. ilmapuolustusarmeijakunta – esikunta Taitsy ***177. hävittäjälentorykmentti – esikunta Lotinapellon sotilaslentoasema - Su-27; ***159. hävittäjälentorykmentti – esikunta Pesoutsan lentoasema - Su-27; **149. yhdistetty ilmadivisioona ***67. pommituslentorykmentti – esikunta Siverski-2 - Su-24; ***722. pommituslentorykmentti – esikunta Smuravjevo (Gdov) - Su-24; **98. tiedustelulentorykmentti – esikunta Montšegorskin sotilaslentoasema - MiG-25RB/U, Su-24MR; **138. erillinen yhdistetty lentorykmentti – esikunta Levaševo - An-12, An-26, Mi-8, Tu-134; **Maavoimien ilmailuosasto ***147. erillinen elektronisen sodankäynnin helikopterilaivue – esikunta Puškin - Mi-8PPA; ***332. erillinen taisteluhelikopterirykmentti – esikunta Pribylovo - Mi-8, Mi-24; ***85. erillinen helikopterirykmentti – esikunta Alakurtti - Mi-8, Mi-24. Luokka:Venäjän ilmavoimat Luokka:Armeijat
Arviomääräraha

Arviomääräraha on yksi valtion talousarvion määrärahatyypeistä. Arviomääräraha voidaan jättää osin käyttämättä, ellei tarvetta ole, ja sen ylittämiseen voidaan perustellusta syystä myöntää lupa. Arviomäärärahan käyttöaika on vain yksi varainhoitovuosi eli se vuosi, jolle se on budjetoitu. Arviomäärärahaa ei saa siirtää vuodesta toiseen. Sen käyttöaika loppuu varainhoitovuoden lopussa. Arviomäärärahaa ei saa siirtää käytettäväksi varainhoitovuoden jälkeen. Lupa arviomäärärahan ylittämiseen voidaan antaa, jos ylitys perustuu lakisääteiseen, lakisääteistä vastaavaan tai ennakoimattomaan muuhun välttämättömään tai vaikeasti arvioitavaan tarpeeseen taikka arvioitua suurempaan yleisen kustannustason nousuun eikä määrärahatarvetta ole mahdollista muutoin toteuttaa. Lupa arviomäärärahan ylittämiseen voidaan myös antaa tulokertymän rajoissa silloin, kun kysymys on maksullisesta toiminnasta tai menot on sidottu tulokertymään.Laki valtion tulo- ja menoarviosta annetun lain muuttamisesta 165/1992, 1 Luku, 7§ == Lähteet == Luokka:Talouspolitiikka
Ulkoasiainkansankomissaari

Ulkoasiankansankomissaari () oli Venäjän sosialistisen federatiivisen neuvostotasavallan ja Neuvostoliiton tultua perustetuksi Neuvostoliiton ulkoasiainhallinnosta vastaavan hallituksen jäsen. Vasta 1946 muutettiin ulkoasiainkansankomissaarin tehtävän nimitys ulkoasiainministeriksi. Ensimmäinen ulkoasiainkansankomissaari oli Lev Trotski (8. marraskuuta 1917 – 13. maaliskuuta 1918), toinen varsinainen ulkoasiainkansankomissaari Georgi Tšitšerin (7. heinäkuuta 1923 – 21. heinäkuuta 1930), kolmas Maksim Litvinov (21. heinäkuuta 1930 — 3. toukokuuta 1939) ja kolmas Vjatšeslav Molotov (3. toukokuuta 1939 – 19. maaliskuuta 1946, jolloin hänestä tuli 19.maaliskuuta 1946 — 4. maaliskuuta 1949 väliseksi ajaksi ensimmäinen Neuvostoliiton ulkoasiainministeri. Vjatšeslav Molotovin aikana ulkoasiainkansankomissaarin virkanimike muuttui vallankumouksellisesta ulkoasiainkansankomissaarista tavanomaiseksi ulkoasiainministeriksi 19. maaliskuuta 1946, kun kaikki kansankomissaarinimitykset muutettiin ministerinimityksiksi. Näin ollen Vjatšeslav Molotov oli sekä kolmas ulkoasiainkansankomissaari että Neuvostoliiton ensimmäinen ulkoasiainministeri. Luokka:Neuvostoliiton ulkoministerit luokka:Neuvostoliiton ulkopolitiikka
Aleos

Aleos (, ) oli kreikkalaisessa mytologiassa Tegean kuningas ja Afeidaan poika ja Arkaan pojanpoika. Vaimonsa Neairan kanssa Aleoksella oli useita lapsia: Lykurgos, Kefeus, Amfidamas ja Auge.Apollodoros: Bibliotheke ('Kirjasto') 1.9.6 ((engl. käännös))Apollodoros: Bibliotheke ('Kirjasto') 2.7.8 ((engl. käännös))Apollodoros: Bibliotheke ('Kirjasto') 3.9.1 ((engl. käännös)) Hän oli myyttinen TegeanPausanias: Periegesis tes Hellados ('Kreikan kuvaus') 8.45.1 (engl. käännös) ja Alean perustajaPausanias: Periegesis tes Hellados ('Kreikan kuvaus') 8.23.1 (engl. käännös). Aleos peri isänsä osuuden Arkadiasta.Pausanias: Periegesis tes Hellados ('Kreikan kuvaus') 8.4.5 (engl. käännös) Hän seurasi Aipytosta hallitsijana, ja hänen aikanaan rakennettiin Athene Alean temppeli Tegeaan,Pausanias: Periegesis tes Hellados ('Kreikan kuvaus') 8.45.4 (engl. käännös) josta hän teki valtakuntansa pääkaupungin.Pausanias: Periegesis tes Hellados ('Kreikan kuvaus') 8.4.8 (engl. käännös) == Lähteet == Luokka:Kreikkalainen mytologia
Turkoosisukkakolibri

Turkoosisukkakolibri (Eriocnemis godini) on äärimmäisen uhanalainen, mahdollisesti jo sukupuuttoon kuollut kolibrilaji. Sitä on tavattu Etelä- Amerikan Ecuadorissa ja mahdollisesti Kolumbiassa. Ainoa varma havainto on vuodelta 1850. Kooltaan turkoosisukkakolibri on noin 11 cm. Koiras on pääosin väritykseltään kirkkaan vihreä. Sillä on sinivioletti kurkkulaikku ja alaperä sekä valkoiset ”sukat”. Turkoosisukkakolibrin siivet ja pyrstö ovat mustat. Naaraalla ei ole kurkkulaikkua ja sen väritys ei ole niin kirkas kuin koiraalla. Naaras on vatsastaan kullanvärisempi. Nokka on kummallakin sukupuolella suora ja musta. Turkoosisukkakolibrikoirasta ei voi sekoittaa muihin kolibreihin, naaras muistuttaa hohtosukkakolibrinaarasta, jolla on höyhenpuvussaan myös kanelinruskeaa. Ainoa tavattu turkoosisukkakolibri eli laakson rinteillä 2 100–2 300 metrin korkeudessa. Turkoosisukkakolibrikannan kooksi arvioidaan alle 50 yksilöä. Suurin osa linnun elinympäristöstä on täydellisesti tuhoutunut metsänhakkuiden takia. == Lähteet == Luokka:Kolibrit Luokka:Uhanalaiset linnut
Magnus Lindgren

pienoiskuva|Magnus Lindgren vuonna 2012. Magnus Lindgren (s. 1974 Västerås) on ruotsalainen jazzmuusikko. Hän on opiskellut Ruotsin kuninkaallisessa musiikkiakatemiassa Tukholmassa. Oman kvartetin hän perusti vuonna 1997. Hän on esiintynyt kansainvälisten tähtien, kuten Herbie Hancockin, Bob Mintzerin ja Barbara Hendricksin kanssa. ==Lähteet== *Magnus Lindgrenin sivusto Luokka:Ruotsalaiset jazzsaksofonistit Luokka:Vuonna 1974 syntyneet Luokka:Elävät henkilöt